تفتان (آن لائن) تفتان نا کورنٹائن سینٹر آن پین 12 بندغ ءِ اوفتا اُراتیا راہی کننگا‘ راہی کروک غٹ بندغ آتا ٹیسٹ منفی بسوسس ہرافتا تعلقداری بلوچستان نا جتا جتا علاقہ شار تیان ءِ۔ حوال نارد اٹ پاک ایران سیمی شار تفتان نا کورنٹائن سینٹر اٹ ساڑی 12 بندغ ءِ اوفتا علاقہ غاتیا راہی کننگا‘ تحصیلدار تفتان ظہوراحمد حسنی انا رد اٹ راہی کروک بندغ آک کورنٹائن نا 14 دے انا مُد ءِ پورو کریسر و اوفتا ٹیسٹ ہم کننگا ہراکہ منفی بسوسس و کل اناتعقلداری بلوچستان نا جتا جتا شار تیان ئس ہرافتے راہی کننگا۔ تفتان نا جتا جتا قرنطینہ سینٹر آتے ٹی دا وخت آ 220 نا کچ ایران آن بروک پاکستانی شاریک ساڑی ءُ۔
